Invitation til AU KodIng

Kære kommende ingeniørstuderende,

AU KodIng er et tilbud til dig, før du starter på din nye uddannelse. Det er en mulighed for dig til at kende til programmering, hvis du ikke har noget erfaring med det fra før. Du vil lære den mest basale programmering, så du lettere kan komme godt i gang. Dette er ikke en del af bacheloruddannelsen, men et ekstra tilbud for at hjælpe dig – vore tidligere studerende, som ikke havde erfaring med programmering før de startede, ønskede at vi lavede tilbuddet. Der vil være et kursus om indledende programmering på din bacheloruddannelse.

Udover læring af de basale principper i programmering, har du også mulighed for at få nye bekendtskaber og lære nogle af dine kommende klassekammerater at kende.

# Hvad kommer du til at lære?

Kurset introducerer hovedprincipperne i programmering, inklusiv:

* Hvad er et program?
* Hvad er en variabel og hvordan kan den opdateres?
* Betingelser
* Iterationer og optælling
* Abstraktion – at lave en funktion
* Typiske programmeringsfejl
* Seje biblioteker, der kan bruges i programmering

Der vil være praktiske øvelser i programmeringssproget *Python*, så du får muligheden for at øve og forbedre dine kompetencer. Hvis ovenstående beskrivelse ikke ringer en klokke, kan det være en god idé at deltage; hvis de gør, muligvis ikke. På dit studie vil vi formentlig programmere i et andet programmeringssprog, men det vil være de samme principper som gælder.

# Hvor og hvornår?

Kurset bliver afholdt den 18.-19. august 09.00-16.00 i bygning 5789 (Shannon bygningen, Finlandsgade 22, 8200 Aarhus N). Kort: <https://www.au.dk/om/organisation/find-au/bygningskort/?b=5789>

Tilmeld dig [her](https://events.au.dk/aukoding/tilmelding) :-)

# Hvad skal du medbringe?

En bærbar, så du kan få praktisk erfaring med at programmere.

# Hvad hvis du ikke kan deltage?

Det er ikke obligatorisk, så intet problem!

Hvis du gerne vil have materialet, så du selv kan arbejde med det, kan du skrive til [aukoding@ece.au.dk](mailto:aukoding@ece.au.dk) og få det tilsendt.